Ehdotus Neuvoston Päätös luvan antamisesta Belgialle soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen /* KOM/2001/0223 lopull. */





Ehdotus NEUVOSTON PÄÄTÖS luvan antamisesta Belgialle soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen (komission esittämä) PERUSTELUT 1. Pyynnön kuvaus Belgia ilmaisi 2. helmikuuta 2001 päivätyllä kirjeellä, jota se täydensi 14. helmikuuta 2001, komissiolle halunsa ottaa käyttöön eriytetty valmisteverokanta lyijyttömälle bensiinille ja maantieliikenteen ajoneuvojen moottoripolttoaineena käytettävälle kaasuöljylle (dieselille), joiden rikkipitoisuus on enintään 50 partikkelia miljoonassa (ppm), kivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan mukaisesti. [1] EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). Vähärikkisellä bensiinillä ja kaasuöljyllä tarkoitetaan bensiiniä ja kaasuöljyä, joiden rikkipitoisuus vastaa kyseisille moottoripolttoaineille bensiinin ja dieselpolttoaineiden laadusta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY [2] säädettyjä ympäristöperusteisia laatuvaatimuksia (50 ppm). [2] EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/ETY (EYVL L 74, 27.3.1993, s. 81). Belgian mukaan ehdotetun valmisteverojen alennuksen tavoitteena on edistää ympäristöystävällisempien tuotteiden myyntiä. Tämän vuoksi on tarpeen alentaa veroa, jotta korvattaisiin rikin ja tiettyjen aromaattisten yhdisteiden poistamisesta aiheutuvat kustannukset ja jotta polttoaineiden vähittäismyyntihintaan saataisiin pieni ero, jonka avulla edistettäisiin uuden tuotteen myyntiä tällä hetkellä myynnissä olevien tuotteiden sijasta. Näin ollen 98- ja mahdollisesti myös 95-oktaanisen bensiinin sekä kaasuöljyn, joissa on rikkiä ja aromaattisia yhdisteitä enintään 50 ppm, valmisteveroa alennettaisiin 0,65 Belgian frangilla litralta. Nämä alennukset hyödyttäisivät kaikkia kyseisten polttoaineiden käyttäjiä. Rikkiä enintään 50 ppm sisältävää lyijytöntä bensiiniä ja kaasuöljyä koskevien toimenpiteiden on tultava voimaan 1. toukokuuta 2001 ja kaasuöljyä koskevien toimenpiteiden 1. lokakuuta 2001. Toimenpiteiden voimassaolon suunniteltua päättymispäivämäärää ei ole tässä vaiheessa ilmoitettu. Belgian viranomaiset katsovat, ettei kyseessä ole valtiontuki, koska toimenpide koskee syrjimättä kaikkia, myös sellaisia henkilöitä, jotka eivät asu Belgiassa. 2. Komission arvio Kivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä. Belgia on 2. helmikuuta ja 14. helmikuuta 2001 päivätyillä kirjeillään pyytänyt lupaa soveltaa eriytettyä valmisteverokantaa vähärikkiseen (enintään 50 ppm) lyijyttömään bensiiniin 1. toukokuuta 2001 alkaen ja vähärikkiseen (enintään 50 ppm) kaasuöljyyn 1. lokakuuta 2001 alkaen. Belgian pyynnöstä on direktiivin 92/81/ETY säännösten mukaisesti ilmoitettu muille jäsenvaltioille. Suunnitellun toimenpiteen täytäntöönpanon jälkeen Belgiassa sovellettaisiin polttoaineisiin seuraavia eriytettyjä valmisteverokantoja: >TAULUKON PAIKKA> Eriytetyt valmisteverokannat olisivat näin ollen direktiivin 92/82/ETY [3] 4 ja 5 artiklassa tarkoitettuja yhteisön vähimmäismääriä koskevien säännösten mukaiset. [3] EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). Tarkasteltuaan asiaa perusteellisesti komissio tunnustaa verotukseen liittyvien kannustustoimenpiteiden tärkeyden paranneltujen polttoaineiden käytön edistämiseksi ja toteaa, että valmisteveron alennus on yleinen, eli jokainen henkilö, joka hankkii vähärikkisiä polttoaineita Belgiassa, tosiasiassa hyötyy tästä veron alennuksesta. Poikkeus noudattaa ympäristötavoitetta: toimenpiteen on todettu parantavan ilmanlaatua. Lisäksi polttoaineiden laatu on tyydyttävä ja niitä on saatavilla riittävästi. Komissio aikoo rajoittaa toimenpiteen voimassaoloaikaa niin, että sen viimeinen voimassaolopäivä on 31. joulukuuta 2004, sillä tätä seuraavasta päivästä alkaen kyseisen polttoaineen käyttö on pakollista bensiinin ja dieselpolttoaineiden laadusta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY mukaisesti. Komissio huomauttaa myös, että neuvosto hyväksyi 12. maaliskuuta 2001 verokantojen eriyttämisen Alankomaissa enintään 50 ppm rikkiä sisältävän maantieliikenteen ajoneuvojen moottoripolttoaineena käytettävän kaasuöljyn osalta. Lisäksi neuvosto on jo hyväksynyt direktiivin 92/81/ETY 8 artiklan 4 kohdan mukaisen poikkeuksen, jota sovelletaan Saksassa enintään 50 ppm rikkiä sisältäviin moottoripolttoaineisiin. [4] [4] Huhtikuun 10. päivänä 2000 tehdyssä päätöksessä 2000/283/EY säädetään, että Saksalla on lupa soveltaa 1. marraskuuta 2001 - 31. joulukuuta 2002 eriytettyä valmisteverokantaa moottori polttoaineisiin, joiden rikkipitoisuus on enintään 50 ppm, edellyttäen että kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY velvoitteita ja erityisesti sen 4 ja 5 artiklassa säädettyjä vähimmäisvalmisteverokantoja noudatetaan. 3. Päätös Neuvoston direktiivin 92/81/ETY 8 artiklan 4 kohdan mukaisesti komissio ehdottaa neuvostolle, että se päättäisi antaa Belgialle luvan soveltaa moottoripolttoaineena käytettävään vähärikkiseen (enintään 50 ppm) lyijyttömään bensiiniin ja kaasuöljyyn eriytettyä valmisteverokantaa, jonka enimmäismäärä on 0,65 Belgian frangia litralta, 31. joulukuuta 2004 saakka. Ehdotus NEUVOSTON PÄÄTÖS luvan antamisesta Belgialle soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [5] ja erityisesti sen 8 artiklan 4 kohdan, [5] EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). ottaa huomioon komission ehdotuksen, sekä katsoo seuraavaa: (1) Direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyihin sovellettavia täydentäviä valmisteverovapautuksia tai veronalennuksia erityisistä poliittisista syistä. (2) Belgia on pyytänyt lupaa soveltaa eriytettyä valmisteverokantaa vähärikkiseen (enintään 50 ppm) lyijyttömään bensiiniin 1 päivästä toukokuuta 2001 ja vähärikkiseen (enintään 50 ppm) kaasuöljyyn 1 päivästä lokakuuta 2001. Tästä eriytyksestä, jonka suuruus on 0,65 Belgian frangia litralta, hyötyvät kaikki kyseisten moottoripolttoaineiden käyttäjät. (3) Kyseiset vähärikkiset moottoripolttoaineet ovat bensiinin ja dieselpolttoaineiden laadusta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY [6] säädettyjen ympäristöperusteisten laatuvaatimusten (rikin enimmäispitoisuus 50 ppm) mukaisia. Kyseisen direktiivin 3 ja 4 artiklan säännösten mukaisesti moottoripolttoaineiden, joiden rikkipitoisuus on enintään 50 ppm, käyttö on periaatteessa pakollista 1 päivästä tammikuuta 2005. [6] EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/ETY (EYVL L 74, 27.3.1993, s. 81). (4) Muille jäsenvaltioille on ilmoitettu Belgian viranomaisten pyynnöstä. (5) Belgian suunnittelema toimenpide on direktiivin 92/82/ETY [7] 4 ja 5 artiklassa tarkoitettuja valmisteverojen vähimmäismääriä koskevien säännösten mukainen. [7] EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). (6) Poikkeus noudattaa ympäristötavoitetta: toimenpiteen on todettu parantavan ilmanlaatua. (7) Käytettävissä olevien tietojen perusteella komissio ja kaikki jäsenvaltiot arvioivat, että eriytetyn valmisteverokannan soveltaminen vähärikkisiin moottoripolttoaineisiin ei vääristä kilpailua yhteisen edun vastaisesti eikä haittaa sisämarkkinoiden toimintaa. (8) Tämä päätös ei vaikuta EY:n perustamissopimuksen 87 ja 88 artiklan mukaisesti mahdollisesti toteutettavien valtiontukimenettelyjen tuloksiin eikä vapauta jäsenvaltioita velvollisuudesta ilmoittaa komissiolle mahdollisista valtiontuista perustamissopimuksen 88 artiklan mukaisesti. (9) Komissio tarkastelee määräajoin alennuksia ja vapautuksia tarkistaakseen, vääristävätkö ne kilpailua, haittaavatko ne sisämarkkinoiden toimintaa ja ovatko ne yhteisön ympäristönsuojelupolitiikan mukaisia. (10) Neuvosto voi tarkastella tätä päätöstä uudelleen komission ehdotuksesta ennen 31 päivää joulukuuta 2004, joka on tämän päätöksen voimassaolon päättymispäivä, ON TEHNYT TÄMÄN PÄÄTÖKSEN: 1 artikla 1. Neuvoston direktiivin 92/81/ETY 8 artiklan 4 kohdan mukaisesti Belgialle annetaan lupa soveltaa eriytettyä valmisteverokantaa vähärikkiseen (enintään 50 ppm) lyijyttömään bensiiniin 1 päivästä toukokuuta 2001. 2. Neuvoston direktiivin 92/81/ETY 8 artiklan 4 kohdan mukaisesti Belgialle annetaan lupa soveltaa eriytettyä valmisteverokantaa moottoripolttoaineena käytettävään vähärikkiseen (enintään 50 ppm) kaasuöljyyn 1 päivästä lokakuuta 2001. 3. Näiden alennettujen valmisteverokantojen, joiden enimmäisarvo on 0,65 Belgian frangia litralta, on oltava kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [8] säädettyjen velvoitteiden ja erityisesti sen 4 ja 5 artiklassa tarkoitettuja vähimmäisverokantoja koskevien säännösten mukaisia. [8] EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). 2 artikla Näiden eriytettyjen valmisteverokantojen on hyödytettävä syrjimättä kaikkia kuluttajia, jotka hankkivat Belgiassa moottoripolttoaineita, joiden rikkipitoisuus on enintään 50 ppm. 3 artikla Tämän päätöksen voimassaolo päättyy 31 päivänä joulukuuta 2004, ellei neuvosto toisin päätä tarkasteltuaan sitä uudelleen komission tekemän ehdotuksen perusteella. 4 artikla Tämä päätös on osoitettu Belgian kuningaskunnalle. Tehty Brysselissä Neuvoston puolesta Puheenjohtaja